— Драўляная лыжка за гады свайго існавання таксама набыла ўніверсальныя, адточаныя формы, — працягвае Яўген Міхайлавіч. — Але пра што тут трэба сказаць абавязкова? Вельмі важна, каб лыжка не была дэкаратыўнай, каб за прыгажосцю не гублялася практычнасць гэтага побытавага прадмету. Бо дэкаратыўнай лыжкай не будзеш ні чэрпаць, ні есці, ні замешваць цеста. Зразумела, што так быць не павінна і так ніколі даўней не было.